ผมกับแฟนมีอะไรกัน แล้วถุงยางขาดแบบไม่รู้ตัวอ่ะครับ แต่ก็มารู้ตัวสักพักแต่ยังไม่เสร็จนะครับ ก็เลยถอดทิ้งแล้วเปลี่ยนอันใหม่อ่ะครับ และ 2 วันถัดมาผมก็ไปซื้อยาคุมฉุกเฉินให้แฟนกินเพื่อป้องกันไว้ก่อน แฟนผมกินยาคุมฉุกเฉินเม็ดแรก ภายใน 72 ชม. ครับ แต่เม็ดที่ 2 แฟนผมไม่ได้เว้นระยะ 12 ชั่วโมงครับ ประมาณ 3-4 ชั่วโมงแฟนผมก็กินเม็ดที่ 2 เข้าไปครับ ตอนนี้ผ่านมา 10-11 วันแล้วครับ เมนส์ยังไม่มาเลย แฟนผมยังไม่รู้สึกว่าเมนส์จะมาเลยครับ แบบนี้คืออาการยังไงครับ แล้วผมควรแก้ปัญหาอย่างไรดีครับ ตอนนี้ผมกังวลมากเลยครับ แฟนผมจะท้องไหมครับ...??
สวัสดีค่ะ หากได้ทานยาคุมฉุกเฉินเม็ดแรกหลังจากที่มีเพศสัมพันธ์ไปแล้วประมาณ 48-72 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 58% ส่วนการทานยาเม็ดที่ 2 หลังจากทานยาเม็ดแรกไปแล้ว 3-4 ชั่วโมง สามารถทำได้ และไม่ได้ลดประสิทธิภาพในการป้องกันการตั้งครรภ์ลดงไปทั้งนี้ หากถึงกำหนดวันที่ประจำเดือรควรจะมาแล้ว แต่ยังไม่มา โดยผ่านมา 10-11 วันแล้ว แนะนำควรรอให้ครบ 14 วัน นับจากที่ได้มีเพศสัมพันธ์ไป หากประจำเดือนยังไม่มา แนะนำควรลองตรวจหาการตั้งครรภ์ดูค่ะ หากตรวจไม่พบ ก็อาจเกิดจากผลของยาที่ทำให้ประจำเดือนมาช้าได้ แนะนำควรรอประจำเดือนต่อไปก่อน ประจำเดือนก็น่าจะมาในที่สุดค่ะ